cyanic-selkie/wikianc huggingface dataset:
Միմինգական սարահարթ
Միմինգական սարահարթ (Mieminger Plateau), լեռնային կտուր ծովի մակարդակից 850-ից 1000 մետր բարձրության վրա, ավստրիական Տիրոլ հողի Վերին Իննյան հովտի՝ Միմինգական լեռնաշղթայի հարավային ստորոտում։ Նա ընդգրկում է Վիլդեմինինգի, Միմինգի, Օբշտաիգի և Մյեցի քաղաքները։
Սարահարթը ունի 14 կմ երկարությամբ և մինչև 4 կմ լայնությամբ տարածք։ Բացառությամբ Տելֆս և Մյեց քաղաքների մոտակայքի տարածքների, այն կտրուկ կտրվում է Ինն գետի հովիտ, և ավարտվում է արևմուտքում Խոլցլյատիենի թամբ։ Տելֆսաից սարահարթով մինչև թամբեր անցնում է կարևոր Միմինգական մայրուղին (В189), որը շարունակվում է ուրիշ համարով մինչև Գուրգլտալյա և Ֆերն լեռնանցք և ավելի հեռու դեպի Աուգսբուրգ։ Այդ ճանապարհը Տելֆսայից մինչև Մեցա հավանաբար օգտագործվել է դեռևս հնագույն ժամանակներից (Կլավդիյա Ավգուստի ճանապարհը), որի մասին վկայում է չթվագրված մղնացույց սյունը Խոլցլյատիենի մոտ։
Տարածքը բնորոշվում է փոքրիկ բաժանումներով դաշտերի և արոտավայրերի, որոնք հետզհետե փոխարինվում են խեժափիճի մարգագետիններով և բաց անտառներով։ Սարահարթում կա տարբեր հետյոտային և հեծանվային ճանապարհների ցանց, իսկ ձմռանը դահուկավազքի ճանապարհներ և այն համարվում է հանգստի հանրահայտ վակր ։
Արտաքին հղումներ
Կատեգորիա:Ավստրիայի աշխարհագրություն
Պեստովսկի շրջան
Պեստովսկի շրջան (Пестовский муниципальный район), մունիցիպալ շրջան Ռուսաստանի Դաշնության Նովգորոդի մարզում։
Ստեղծվել է 1927 թվականին։ Վարչական կենտրոնը՝ Պեստովո ։
Աշխարհագրություն
Շրջանի տարածքի մակերեսը կազմում է 2110,44 կմ²։
Բնակչություն
2010 թվականի մարդահամարի արդյունքներով շրջանում բնակվում էր 21685 մարդ։ Բնակչության խտությունը կազմում էր 10,28 մարդ/կմ²։
Արտաքին հղումներ
Կատեգորիա:Նովգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Իսպանիայի հանրապետական աջ ազատական կուսակցություն
Իսպանիայի հանրապետական աջ ազատական կուսակցություն (Derecha Liberal Republicana, DLR), ազատական-պահպանողական, աջ կենտրոնամետ իսպանական կուսակցություն, որը հիմնադրվել է 1930 թվականին դինաստիական կուսակցությունների նախկին միապետականների կողմից։
Պատմություն
Հանրապետական ազատական կուսակցությունը ստեղծվել է հայտնի քաղաքական գործիչ, նախկին միապետական և Ազատական կուսակցության հեղինակավոր գործիչ Նիսետո Ալկալա Տորեսի կողմից։ Շուտով նրան է միանում պահպանողականների խումբ, որի ղեկավարն էր մեկ այլ դինաստիական համարվող կուսակցության՝ Ազատական-պահպանողականների անդամ, դեռևս իսպանական Բուրբոնների ժամանակներից Իսպանիայի վարչապետի պաշտոնը հինգ անգամ զբաղեցրած Անտոնիո Մաուրայի որդի Միգել Մաուրան։ 1930 թվականի օգոստոսի 17-ին, երբ Իսպանիան գտնվում էր իսպանական միապետության նկատմամբ չափազանց քիչ հասարակական վստահության ճգնաժամում, Ալկալա Սամորան և Միգել Մաուրան «Սան Սեբաստիանի համաձայնագրի» ստորագրողների շարքում էին, որի մասնակիցները՝ Իսպանիայի խոշորագույն հանրապետական կուսակցությունները, ձևավորեցին «Հանրապետական հեղափոխական կոմիտե», ինչն ըստ պատմաբանների դարձավ Ալֆոնսո XIII թագավորի միապետության ընդդիմության կարևորագույն իրադարձությունը Возглавил комитет Нисето Алькала Самора. : Թագավորին գահընկեց անելուց և Իսպանիայում երկրորդ հանրապետության հռչակումից հետո՝ 1931 թվականին «Հանրապետական հեղափոխական կոմիտեն» Երկրորդ հանրապետության առաջին ժամանակավոր կառավարությունը։ Ինչպես կոմիտեի, այնպես էլ ժամանակավոր կառավարության ղեկավարումը ստանձնեց Ալկալա Սամորան։
Իսպանիայի երկրորդ հանրապետության պատմության մեջ առաջին անգամ՝ 1931 թվականի հունիսի 28-ին անցկացված խորհրդարանական ընտրություններին աջ ազատականները մասնակցեցին հանրապետականների ու սոցիալիստների լայն կազմով միությամբ, որը միավորում էր աջ կենտրոնամետներից մինչև մարքսիստական ուժերի։ Նախընտրական քարոզչության ժամանակ Հանրապետական ազատական աջերն իրենց դրսևորեցին որպես չափավոր հանրապետական և կաթոլիկ կուսակցություն՝ դիմելով պահպանողական տրամադրված ընտրողներին, առաջին հերթին՝ աջերին ու միապետականներին։ Կուսակցությունն ամբողջ Իսպանիայում առաջադրեց 116 թեկնածուի, սակայն չկարողացավ հասնել լուրջ հաջողության։ Ձախողումը հիմնականում պայմանավորված էր իր քարոզչական արշավի կազմակերպման ձևից։ Աջ ազատականները կարողացան նվաճել 25 մանդատ՝ զբաղեցնելով Հիմնադիր ժողովի ընտրությանը մասնակցածների թվում 6-րդ հորիզոնականը։
1931 թվականի օգոստոսին կուսակցությունը փոխում է իր անվանումը՝ դառնալով «Առաջադեմ հանրապետական կուսակցություն» (Partido Republicano Progresista, PRP): Նոր սահմանադրության վերաբերյալ քննարկումների ժամանակ առաջադիմականները, ինչպես նաև Ալեսանդրո Լերուսի արմատականները ընդհանուր առմամբ պաշտպանեցին նախագիծը, որը առաջարկվել էր սահմանադրական հանձնաժողովի կողմից, սակայն հակակղերական տրամադրված ձախ հանրապետականների հետ ունեցած հակասությունների սրման պատճառով դուրս եկան հանրապետական-սոցիալիստական դաշինքից, ինչից հետո հոկտեմբերին Ալկալա Սամորան և Միգե Մաուրը հեռացան նաև կառավարության կազմից։ Չնայած այդ ժամանակաշրջանում իսպանական քաղաքականությունում գերիշխող դիրք զբաղեցնող ձախերի հետ ունեցած հակասությունների՝ 1931 թվականի դեկտեմբերին հանրապետական սահմանադրության ընդունումից հետո Ալկալա Սամորան ընտրվեց Հանրապետության առաջին նախագահ։ Որոշ պատմաբանների կարծիքով այդպիսի ընտրությունը պայմանավորված էր կաթոլիկների ու միապետականների շարքերում գտնվող չափավոր աջերին երիտասարդ հանրապետության կողմը գրավելու ցանկությամբ։
1932 թվականի հունվարին կուսակցությունում տեղի ունեցավ տրոհում։ Կուսակցության աջ թևը, որն ուներ 13 պատգամավոր, Միգել Մաուրայի գլխավորությամբ դուրս եկավ Առաջադիմական հանրապետական կուսակցությունից և հիմնեց Պահպանողական հանրապետական կուսակցությունը։
1933 թվականին տեղի ունեցած Իսպանիայի խորհրդարանական ընտրությունները առաջադիմականների համար անհաջող էին։ Նրանք ընտրություններին մասնակցում էին արմատականների ու կենտրոնամետների հետ դաշինքով։ Կուսակցությանը հաջողվեց ստանալ ընդամենը պատգամավորական երեք մանդատ։ 1936 թվականին տեղի ունեցած Իսպանիայի Իսպանիայի խորհրդարանական ընտրություններ (1936)խորհրդարանական ընտրություններում, չնայած առաջադիմականները կարողացան ընդլայնել խորհրդարանում իրենց ներկայությունը երկու անգամ, այնուամենայնիվ վերջնականապես իրենց անվան շուրջ ձևավորեցին քիչ ազդեցիկ քաղաքական ուժի իմիջ։ Կուսակցությունը ընտրություններին մասնակցում էր Հանրապետական ազգային-կենտրոնամետ կուսակցության հետ դաշինքով։
Կուսակցությունն իր գործունեությունը դադարեցրեց 1936 թվականին սկսված Իսպանիայի քաղաքացիական պատերազմի սկզբին։
Գրականություն
Կատեգորիա:1930 հիմնադրված կուսակցություններ Կատեգորիա:Հանրապետական կուսակցություններ Կատեգորիա:Ազատական-պահպանողական կուսակցություններ Կատեգորիա:Աջ կենտրոնամետ կուսակցություններ Կատեգորիա:Իսպանիայի կուսակցություններ Կատեգորիա:1936 կազմալուծումներ Իսպանիայում Կատեգորիա:1930 հիմնադրումներ Իսպանիայում Կատեգորիա:1936 կազմալուծված կուսակցություններ
Ռեզոնանս
Ռեզոնանս (resonance, - «արձագանքում եմ»), տատանողական համակարգում (մեխանիկական, էլեկտրական և այլն) ստիպողական տատանումների լայնույթի կտրուկ աճի երևույթ, երբ արտաքին պարբերական ազդեցությամբ, հաճախականությունը մոտենում է որոշակի արժեքների, որոնք պայմանավորված են համակարգի հատկություններով ։ Էներգիական տեսանկյունից ամպլիտուդի աճը ռեզոնանսի դեպքում բացատրվում է նրանով, որ արտաքին ուժի ազդեցության համապատասխան փուլի ընտրությամբ նպաստավոր պայմաններ են ապահովվում համակարգին առավելագույն հզորություն հաղորդելու համար։ Ռեզոնանսի պարզագույն դեպքը կարելի է դիտարկել ազատության մեկ աստիճան ունեցող համակարգի օգնությամբ։ Գծային տատանողական համակարգերի համար ռեզոնանսի հաճախության արժեքները համընկնում են սեփական տատանումների հաճախության հետ, իսկ նրանց թիվը համապատասխանում է ազատության մակարդակների թվին ։ Այդպիսի համակարգեր են, օրինակ, զսպանակավոր ճոճանակը (կազմված է զսպանակից և դրանից կախված m զանգվածից) կամ հաջորդաբար միացված ինդուկտիվությունից (L), ունակությունից (C), դիմադրությունից (R) և ներդաշնակ օրենքով փոփոխվող էլեկտրաշարժ ուժի աղբյուրից կազմված էլեկտրական շղթան։ Ռեզոնանսի ազդեցությամբ, տատանողական համակարգը դառնում է ավելի զգայուն հատկապես արտաքին ուժի ազդեցության նկատմամբ։ Զգայունության աստիճանը տատանումների տեսության մեջ նկարագրվում է բարորակություն կոչվող մեծությամբ։ Ռեզոնանսի միջոցով կարելի է հայտնաբերել կամ ուժեղացնել նույնիսկ ամենաթույլ պարբերական տաատնումները։ Ռեզոնանսի երևույթը առաջին անգամ նկարագրվել է Գալիլեյո Գալիլեյի կողմից 1602 թվականին, ճոճանակներին և երաժշտական լարերին վերաբերվող աշխատանքներում  ։
Պատմական ակնարկ
Ռեզոնանսը ծագում է, երբ համակարգը ունակ է պահպանելու և հեշտորեն փոխանցելու այն էներգիան, որը ծագում է երկու կամ ավելի տարբեր պահպանման ռեժիմներում (այնպսիք, ինչպիսիք են կինետիկ և պոտենցիալ էներգիաները պարզագույն ճոճանակում)։ Սակայն լինում են ցիկլից ցիկլ որոշակի կորուստներ, որոնք կոչվում են մարումներ։ Երբ մարումը փոքր է, ռեզոնանսային հաճախությունը մոտավորապես հավասար է ոչհարկադրական տատանումների համակարգի սեփական հաճախությանը։ Որոշ համակարգեր օժտված են մի քանի ռեզոնանսային հաճախություններով։ Ռեզոնանսային երևույթները տեղի են ունենում բոլոր տիպի ալիքներում և տատանումներում՝ մեխանիկական ռեզոնանս, ակուստիկ ռեզոնանս, էլեկտրամագնիսական ռեզոնանս, միջուկային մագնիսական ռեզոնանս (ՄՄՌ), էլեկտրոնների սպինային ռեզոնանս (ԷՍՌ) և քվանտային ալիքների ֆունկցիաների ռեզոնանս։ Ռեզոնանսային համակարգերը կարող են օգտագործվել տվյալ հաճախության վիբրացիայի գեներացման համար (օրինակ, երաժշտական գործիքների) կամ բարդ վիբրացիաներից, որոնք պարունակում են բազմաթիվ հաճախություններ, տվյալ հաճախությունների ընդծման համար (օրինակ, զտիչների)։ Ռեզոնանս տերմինը (լատիներենից resonantia, «արձագանք», resonare-ից «ձայնն անդրադարձնել») սկիզբ է առնում ակուստիկայի բնագավառից, մասնավորապես, դիտվում է երաժշտական գործիքներում, օրինակ, երբ լարերը սկսում են տատանվել և ձայն արձակել առանց նվագողի անմիջական ազդեցության։ Երաժշտական նոտա «ռե»-ի անվանումը հնարավոր է ծագել է «ռեզոնանս» բառից, քանի որ այն առաջանում է Հովհաննես Մկրտիչի եկեղեցական հիմնում՝ լատիներենով։ Դա կապված է իտալացի միջնադարյան գիտնական Գվիդո դ'Արեցցոյի երաժշտական նոտաների անվանումների հետ ։
Օրինակներ
Ընդունված օրինակ է երեխաների խաղահրապարակի տատանումները, որոնք տեղի են ունենում ճոճանակի նման։ Մարդու սեղմումը ճոճման ժամանակ տատանման բնական ինտերվալով բերում է նրան, որ ճլորթին ավելի ու ավելի վեր է բարձրանում (մաքսիմալ լայնույթ), այն ժամանակ երբ ավելի արագ կամ դանդաղ տեմպով տատանումների սեղմման փորձերը հանգեցնում են փոքր լայնույթների։ Դա բացատրվում է նրանով, որ տատանումներով կլանվող էներգիան մաքսիմալացվում է, երբ հրումները համապատասխանում են բնական տատանումներին։ Ռեզոնանսը լայնորեն դիտվում է բնության մեջ և օգտագործվում է շատ արհեստական սարքերում։ Դա մեխանիզմ է, որի շնորհիվ գեներացվում են փաստորեն բոլոր սինուսոդային ալիքներն ու վիբրացիաները։ Շատ ձայներ, որոնք մենք լսում ենք, օրինակ, երբ իրար են հարվածվում մետաղական, ապակե կամ փայտյա իրերը, այն բանի հետևանքն են, որ այդ օբյեկտներում առաջանում են կարճատև ռեզոնանսային տատանումներ։ Թեթև և մեկ այլ կարճատև էլեկտրամագնիսական ճառագայթում առաջանում է ատոմի մասշտաբով, այնպիսիք ինչպիսին էլեկտրոններն են։ Ռեզոնանսի այլ օրինակներ՝
Միջազգային տիեզերական կայան
ՄՏԿ-ի հրթիռային շարժիչները ղեկավարվում են ավտոպիլոտով։ Սովորաբար «Զվեզդա» մոդուլի շարժիչի համակարգված ղեկավարման համար ներմուծված պարամետրերը ստիպում են, որպեսզի շարժիչներին բարձրանալ ավելի բարձր ուղեծրեր։ Հրթիռային շարժիչները ունեն հոդակապով միացում, և անձնակազմը չի նկատում իրականցված օպերացիան։ Սակայն, 2009 թվականի հունվարի  14-ին ներմուծված պարամետրերը շարժիչին տիպեցին տարուբերվել համարյա 0,5 Հց հաճախությամբ, բավականին նկատելի տատանումներով։ Այս տատանումները տեսաձայնագրվել են և տևել համարյա 142 վայրկյան ։
Մեխանիկական և ակուստիկ ռեզոնանս
Մեխանիկական ռեզոնանսը հատուկ է մեխանիկական համակարգին, որի դեպքում էներգիա է կլանվում, երբ նրա տատանումների հաճախությունը համապատասխանում է համակարգի սեփական տատանումների հաճախությանը։ Դա կարող է հանգեցնել ուժեղ տատանողական շարժումների և նույնիսկ, անավարտ կոնստրուկցիաներում կատաստրոֆիկ փլուզումների, ներառյալ կամուրջները, շենքերը, գնացքները և ինքնաթիռները։ Ինժեներները օբյեկտների նախագծման ժամանակ պետք է ապահովեն, որ բաղկացուցիչ մասերի մեխանիկական ռեզոնանսային հաճախությունները չհամապատասխանեն շարժիչների կամ այլ տատանվող մասերի տատանումների հաճախությանը, երևույթ, որը հայտնի է ռեզոնանսային արհավիրք անվանումով։ Յուրաքանչյուր շենքի, աշտարակի, կամրջի կառուցման նախագծում լուրջ խնդիր է հանդիսանում ռեզոնանսային արհավիրքի շրջանցումը։ Որպես հակամիջոց, հարվածամեղմիչները կարող են տեղադրվել ռեզոնանսային հաճախությունների կլանման համար և, այսպիսով ցրեն կլանված էներգիան։ Taipei 101 շենքը հենված է 660 տոննանոց ճոճանակի վրա, որի յուղային մարիչը (դեմպֆեր) ռեզոնանսի վերացման համար է։ Բացի դրանից, այն նախատեսված է այնպիսի հաճախության ռեզոնանսի համար, որը սովորաբար չի առաջանում։ Սեյսմիկ գոտիներում գտնվող շենքերը հաճախ կառուցվում են հաշվի առնվելով շարժվող գրունտի տատնողական հաճախությունները։ ժամացույցները դիմանում են հավասարակշռիչ անիվում, ճոճանակում կամ կվարցե բյուրեղում մեխանիկական ռեզոնանսին։ Ենթադրվում է, որ վազորդների կադենցիան էներգիական տեսակետից շահավետ է, ներքին վերջավորություններում պահեստավորված առաձգական էներգիայի և վազորդի մարմնի միջև առաջացող ռեզոնանսի պատճառով։ Ակուստիկ ռեզոնանսը մարդու համար լսելի ձայնային տիրույթի՝ 20 Հց-ից մինչև 20 000 Հց հաճախային դիապազոնում ընկած տատանումների հետ կապված մեխանիկական ռեզոնանսի ճյուղ է։ Այս դիապազոնում շատ նյութեր ու մարմիններ հանդես են գալիս որպես ռեզոնատորներ, և հարվածի դեպքում մեխանիկորեն տատանվում են, սեղմելով շրջապատի օդը և առաջացնելով ձայնային տատանումներ ։ Սարքաշինության համար ակուստիկ ռեզոնանսը համարվում է կարևորագույնն հասկացություն, քանի որ ակուստիկ գործիքներից շատերը ռեզոնատորներ են՝ ջութակի լարերն ու իրանը, ֆլեյտայի ձողը, թմբուկի մեմբրանի ձևն ու ձգվածությունը։ Մեխանիկական ռեզոնանսին համանման, ակուստիկը կարող է բերել օբյեկտի կատաստրոֆիկ կործանմանը։ Սրա դասական օրինակ է հանդիսանում բաժակի ջարդվելը ձայնային ալիքով, չնայած պրակտիկայում այն բավական դժվար է ։ Ակուստիկ համակարգերի և բարձրախոսների համար առանձին մասերի (կորպուսի, դիֆուզորի) ռեզոնանսը հանդիսանում է անցանկալի երևույթ, քանի որ վատացնում է սարքի լայնույթա-հաճախային բնութագիրը և ձայնաարձակման ճշգրտությունը։ Որպես բացառություն կարելի է նշել փուլաինվերտորի ակուստիկ համակարգը, որում ստեղծվում է ռեզոնանս ցածր հաճախությունների վերարտադրման լավացման համար։
Մեխանիկա
Առավել հայտնի մեխանիկական ռեզոնանսային համակարգ է սովորական ճոճանակը։ Եթե ժամանակի որոշակի պահերի, ճոճանակի ռեզոնանսային հաճախությանը հավասար հաճախությամբ, հրենք ճոճանակը շարժման թափը կավելանա, հակառակ դեպքում շարժումը կդադարի։ Այսպիսի ճոճանակի ռեզոնանսային հաճախությունը, հավասարակշռության դիրքից փոքր շեղումների դիապազոնում, բավարար ճշտությամբ կարելի է որոշել հետևյալ բանաձևով՝ որտեղ g-ն ազատ անկման արագացումն է (9,8 մ/վ² Երկրի մակերևույթի համար), իսկ L-ը ճոճոանակի հավասարակշռության դիրքից մինչև նրա զանգվածների կենտրոնը եղած հեռավորությունն է։ (Ավելի ճշգրիտ բանաձևը բավականին բարդ է և էլիպտիկ ինտեգրալ է ներառում:) Կարևոր է, որ ռեզոնանսային հաճախությունը կախված չէ ճոճանակի զանգվածից։ Կարևոր է նաև, որ ճոճանակը տատանել հնարավոր չէ բազմապատիկ հաճախություններով (բարձր հարմոնիկաներում), բայց դրա փոխարեն կարելի է հիմնական հաճախության մասերին հավասար հաճախություններով դա կատարել (ցածր հարմոնիկաներում)։ Ռեզոնանսային երևույթները կարող են հանգեցնել մեխանիկական համակարգերի ինչպես քայքայմանը, այնպես էլ ուժեղացմանը։ Մեխանիկական ռեոնատորների աշխատանքի հիմքում ընկած են պոտենցիալ էներգիայի փոխակերպումները կինետիկի, և հակառակը։ Պարզ ճոճանակի օրինակով, նրա ամբողջ էներգիան պարունակվում է պոտենցիալային ձևում, երբ այն անշարժ է և գտնվում է հետագծի բարձրագույն կետերում, իսկ ներքին կետով, մաքսիմալ արագությամբ, անցնելիս, այն վերածվում է կինետիկի։ Պոտենցիալ էներգիան համեմատական է ճոճանակի զանգվածին և ներքին կետից ունեցած բարձրությանը, կինետիկը՝ զանգվածին և արագության քառակուսուն։ Այլ մեխանիկական համակարգերը կարող են օգտագործել պոտենցիալ էներգիայի ավելցուկը այլ ձևերով։ Օրինակ, զսպանակը կուտակում է սեղմման էներգիան, որը, փաստորեն, նրա ատոմների կապի էներգիան է։
Լար
Այնպիսի գործիքների լարերը, ինչպիսիք են ջնարը, կիթառը, ջութակը կամ դաշնամուրը, ունեն հիմնական ռեզոնանսային հաճախություն, որը անմիջականորեն կախված է լարի երկարությունից, զանգվածից և լարվածության ուժից։ Լարի առաջին ռեզոնանսի ալիքի երկարությունը հավասար է նրա կրկնակի երկարությանը։ Ընդ որում, նրա հաճախությունը կախված է այն v արագությունից, որով տարածվում է ալիքը լարով՝ որտեղ L-ը լարի երկարությունն է (այն դեպքում, երբ ամրացված է երկու ծայրերով)։ Ալիքի տարածման արագությունը լարով կախված է նրա T լարման ուժից և միավոր երկարության զանգվածից՝ Այսպիսով, գլխավոր ռեզոնանսի հաճախությունը կախված է լարի հատկություններից և արտահայտվում է հետևյալ համապատասխանությամբ՝ որտեղ T-ն լարման ուժն է, ρ-ն լարի միավոր երկարության զանգածը, իսկ m-ը՝ լարի ընդհանուր զանգվածը։ Լարի լարման ուժը մեծացնելիս և նրա զանգվածն ու երկարությունը փոքրացնելիս, մեծանում է լարի ռեզոնանսային հաճախությունը։ Հիմնական ռեզոնանսին զուգահեռ, լարերը ունենում են նաև ռեզոնանսեր f հիմնական հաճախության վերին հարմոնակիներում, օրինակ, 2f, 3f, 4f, և այլն: Եթե լարին հաղորդենք տատանումներ կարճատև փոխազդեցություններով (մատի կամ մուրճիկի հարվածով), լարը կսկսի տատանվել փոխազդեցության իմպուլսում առկա բոլոր հաճախություններով (տեսականորեն, կարճատև իմպուլսը պարունակում է բոլոր հաճախությունները)։ Սակայն այն հաճախությունները, որոնք չեն համընկնում ռեզոնանսայինների հետ, արագ մարում են, և մենք լսում ենք միայն հարմոնիկ տատանումները, որոնք էլ ընկալվում են որպես երաժշտական նոտաներ։
Էլեկտրական ռեզոնանս
Էլեկտրական ռեզոնանսը առաջանում է որոշակի ռեզոնանսային հաճախությամբ էլեկտրական շղթայում, երբ անթույլատրության արժեքը մինիմալ է հաջորդական շղթաների և մաքսիմալ՝ զուգահեռ կոնտուրներում։ Շղթաներում ռեզոնանսը օգտագործվում է հեռուստատեսության, բջջային հեռախոսների և ռադիոյի անլար կապի փոխանցման և ընդունման ժամանակ ։
Օպտիկական ռեզոնանս
Օպտիկական դիապազոնում ռեզոնատորի ամենից տարածված տիպ է համարվում զույգ հայելիներից կազմված Ֆաբրի-Պերոյի ռեզոնատորը, որի հայելիների միջև ռեզոնանսի ժամանակ կանգուն ալիք է հաստատվում։ Կիրառվում են նաև վազող ալիքով և շնշջացող պատկերասրահի մոդերով օպտիկական միկրոռեզոնատորներով օղակաձև ռեզոնատորներ։
Ատոմային, մասնիկային և մոլեկուլային ռեզոնանս
Միջուկային մագնիսական ռեզոնատոր (ՄՄՌ)-ը, ատոմի միջուկի, արտաքին կիրառված մագնիսական դաշտում, մագնիսական հատկությունների որոշակի քվանտա-մեխանիկական ֆիզիկական երևույթների դիտման հետ կապված ռեզոնանսային երևույթի անվանումն է։ ՄՄՌ-ում, բազմաթիվ գիտական մեթոդներ՝ ՄՄՌ սպեկտրոսկոպիան և այլն, օգտագործում են մոլեկուլային ֆիզիկայի, բյուրեղների և ոչբյուրեղային նյութերի հատկությունների ուսումնասիրման համար։ ՄՄՌ-ը հաճախ օգտագործում են առաջատար բժշկական տեսողական մեթոդների՝ այնպիսիք, ինչպիսիք են մագնիսառեզոնանսային տոմոգրաֆիայի (ՄՌՏ) համար։ Բոլոր այն միջուկները, որոնք պարունակում են կենտ թվով նուկլոններ, ունեն սեփական մագնիսական և իմպուլսի մոմենտը։ ՄՄՌ-ի առանցքային առանձնահատկությունը հանդիսանում է այն, որ կոնկրետ նյութրի հաճախությունը ուղիղ համեմատական է կիրառված մագնիսկան դաշտի ուժին։ Հենց այս առանձնահատկությունն էլ օգտագործվում է տեսողական մեթոդում, երբ նմուշը գտնվում է ոչ համասեռ մագնիսական դաշտում, ապա նրա միջուկների ռեզոնանսային մասնիկները կախված են նրանից, թե դաշտում որտեղ են գտնվում։ Հետևաբար, մասնիկը կարող է տեղակայված լինել բավականաչափ ճշգրտորեն իր ռեզոնանսային հաճախությանը։ Էլեկտրոնային պարամագնիսական ռեզոնանսը, հայտնի է նաև որպես էլեկտրոնային սպինային ռեզոնանս (ԷՍՌ), հանդիսանում է ՄՄՌ-ին համարժեք սպեկտրոգրաֆիկ մեթոդ, սակայն օգտագործում է չզույգավորված էլեկտրոններ։ Իսկ որպես նմուշ այս մեթոդի համար կարող են ծառայել օրգանական նյութերը, որոնք ունեն կենտ սպին և պարամագնիսներ են։ Ատոմի կողմից գամմա-ճառագայթման ֆոտոնների ռեզոնանսային կլանման և ճառագայթման երևույթը անվանում են Մեսսբաուերի էֆեկտ։ Ֆիզիկայում տարրական մասնիկների ռեզոնանսը ծագում է այնպսի պայմաններում, որոնք համանման են դասական ֆիզիկայի դաշտի տեսության քվանտային մեխանիկայի պայմաններին։ Սակայն նրանց կարելի է նաև դիտարկել որպես անկայուն մասնիկներ, ընդ որում վերը բերված բանաձևը ճշգրիտ է, եթե Γ-ն ցրման արագությունն է, իսկ Ω-ն փոխարինում է մասնիկի М զանգվածին։ Այս դեպքում բանաձևը բխոււմ է մասնիկի պրոպագատորից, և նրա զանգվածը փոխարինվում է  M + iΓ կոմպլեքս թվով։ Հաջորդիվ բանաձևը կապված է մասնիկների ցրման արագությունից օպտիկական թեորեմով։
Տեսություն
Ռեզոնանսի առավել ճշգրիտ արձագանքը, հատկապես ռեզոնանսայինից հեռու հաճախությունների համար, կախված է ֆիզիկական համակարգի մասերից և հատկապես համաչափ չէ ռեզոնանսային հաճախություններին, ինչպես ցույց է տված պարզագույն հարմոնիկ գեներատորի համար վերևում ։ Մասամբ մարած ռեզոնանսային Ω հաճախությունով և տատանումների I ինտենսիվությունով գծային գեներատորի համար, երբ համակարգը բերվում է ω գրգռման հաճախությունով թողարկման մեջ, սովորաբար պրոքսիմալացվում է այն բանաձևով, որը համեմատական է ռեզոնանսային հաճախությանը
որտեղ ընկալունակությունը կապում է գեներատորի լայնույթը շարժվող հաճախային դաշտի ուժի հետ
Ինտենսիվությունը որոշվում է տատանումների լայնույթի քառակուսու միջոցով։ Դա Լորենցի ֆունկցիան է կամ Կոշի բաշխումը, և այս պատասխանը հանդիպում է բազմաթիվ ֆիզիկական հանգամանքներում, որոնք կապված են ռեզոնանսային երևույթների հետ։ «Г»-ն հանդիսանում է գեներատորի հարմոնիկ օսցիլյատորի կախումը և հայտնի է որպես ռեզոնանսի «գծի լայնություն»։ Ուժեղ մարած գեներատորները հակում ունեն գծի առավել մեծ լայության և արձագանքում են ռեզոնանսայինն հաճախության շրջակայքում հաճախությունների առավել բարձր տիրույթի։ Գծի լայն ությունը հակադարձ համեմատական է  Q  գործոնին, որը հանդիսանում է ռեզոնանսի կտրուկության չափանիշը։ Ռադիոտեխնիկայում և էլեկտրոնիկայում այս մոտավոր համաչափ շեղումը հայտնի է որպես «բազմաֆունկցիոնալ ռեզոնանսային կոր», որը 1932 թվականին որպես կոնցեպցիա դուրս է բերել Ֆրեդերիկ Թերմանի կողմից՝  Q  մեծությամբ կենտրոնական հաճախություններով կենտրոնական դիապազոնով ռադիոսխեմաների մոտավոր հեշտ հաշվարկի համար ։
Ռեզոնատորներ
Ֆիզիկական համակարգը կարող է ունենալ այնքան ռեզոնանսային հաճախություն, որքան այն ունի ազատության աստիճան, յուրաքանչյուր ազատության աստիճանը կարող է թրթռալ որպես հարմոնիկ օսցիլյատոր։ Այնպիսի համակարգը, օրինակ զսպանակավոր ճոճանակը, ճոճանակը, LC-սխեմայի տրամադրվածությունը որոնք ունեն մեկ ազատության աստիճան, ունեն նաև մեկ ռեզոնանսային հաճախություն։ Երկու ազատության աստիճանով համակարգերը, այնպսիսք ինչպիսիք կրկնակի ճոճանակը և ռեզոնանսային տրանսֆորմատորը, կարող են ունենալ երկու ռեզոնանսային հաճախություն։ Կապված օսցիլյատորների թվի ավելացման հետ այն ժամանակը, որը անհրաժեշտ է էներգիայի փոխանցման համար մեկից մյուսին, դառնում է էական։ Նրանց մեջ տատանումները սկսում են տարածվել կապված օսցիլյատորներով ալիքների միջոցով՝ մի օսցիլյատորից մյուսին։ Տարածական օբյեկտները, որոնց մեջ ռեզոնանս կարող է ծագել ներքին տատանումներց, անվանվում են ռեզոնատորներ, օրինակ երգեհոնը, տատանվող լարը, քվարցային բյուրեղը, միկրոալիքային վառարանը և լազերը։ Քանի որ նրանց կարելի է դիտարկել որպես բազմաթիվ կապված շարժվող մասնիկներից կազմված համակարգեր, որոնք ետ ու առաջ են ցատկում ռեզոնատորի մեջ։ Եթե ռեզոնատորի կողմերի լայնքը հավասար է  d -ի, ապա գնալ գալը հավասար կլինի 2 d -ի։ Որպեսզի ռեզոնանս ծագի, սինուսոիդային ալիքի փուլը պետք է հավասար լինի սկզբնականին, դրա համար էլ ալիքները հզորացնում են տատանումները։ Այսպիսով, ռեզոնանսի պայմանները ռեզոնատորում կայանում են նրանում, որ  2 d  հեռավորությունը պետք է հավասար լինի ամբողջ թվով ալիքի  λ  երկարությանը՝
Եթե ալիքի արագությունը հավասար է  v -ի, հաճախությունը՝  f  = v ⁄ λ, ապա ռեզոնանսային հաճախությունները՝
Q-գործոն
Q  գործոնը կամ որակական գործոնը չափայնություն չունեցող պարամետր է, որը նկարագրում է ռեզոնատորի կամ օսցիլյատորրի դեմպֆերացումը, կամ համարժեքորեն, բնութագրում է ռեզոնատորի շերտերի լայնքը՝ նրա կենտրոնական հաճախության համեմատ ։  Ավելի բարձր «Q»-երը մատնանշում են էներգիայի կորստի արագությունը գեներատորի կուտակած էներգիայի հետ, այսինքն տատանումները մարում են դանդաղորեն։ Ճաճանակը, որը տատանվում է օդում, ունի բարձր «Q», այն դեպքում երբ յուղի մեջ սուզված ճոճանակը ցածր «Q» ունի։ Որպեսզի համակարգը մնա հաստատուն լայնույթով ռեզոնանսի մեջ, ապահովելով արտաքին սնուցումը, յուրաքանչյուր ցիկլի ընթացքում նախատեսված էներգիան, պետք է  Q =
1/2 գործակցով փոքր լինի համակարգի պահեստավորած էներգիայից։ Բարձրաստիճան գործակցով օսցիլյատորները ունեն ցածր դեմպֆերացում, որը բերում է նրան, որ նրանք երկար են հնչում։
Ժամացույցները, լազերները և այլ համակարգեր, որոնք կարիք ունեն կամ ուժեղ ռեզոնանսի, կամ բարձրհաճախային կայունության, պահանջում են բարձր որակի գործոններ։ Կամերտոնները ունենում են մոտ Q = 1000 բարորակության աստիճան։ Ատոմային ժամացույցների և որոշ բարձր Q-ով լազերների բարորակության աստիճանը կարող է հասնել 1011-ի և ավելիին։ Կան բազմաթիվ համարժեքային մեծություններ, որոնք օգտագործվում են ֆիզիկոսների ու ինժեներների կողմից, որպեսզի նկարագրեն թե ինչքանով է դեմպֆիրացված գեներատորը։
Ռեզոնանսը բնության մեջ
Ռեզոնանս հաճախ է հանդիպում բնության մեջ և շատ կարևոր նշանակություն ունի տեխնիկայում։ Կառույցների և մեքենաների մեծ մասն ընդունակ է սեփական տատանումներ կատարելու, այդ պատճառով արտաքին պարբերական ազդեցությունները կարող են դրանցում առաջացնել ռեզոնանս․ (օրինակ, կամրջի ռեզոնանս զինվորական շարասյուն կամ գնացք անցնելիս)։ Բոլոր դեպքերում ռեզոնանս հանգեցնում է կառույցի ստիպողական տատանումների ամպլիտուդի կտրուկ աճին և կարող է նույնիսկ աղետի պատճառ լինել։ Ռեզոնանսի այս վնասակար ազդեցությունը վերացնելու նպատակով համակարգի հատկություններն ընտրում են այնպես, որ նրա նորմալ հաճախականությունները հեռու լինեն արտաքին ազդեցության հնարավոր հաճախականություններից կամ դիմում են հակառեզոնանսի երեույթին՝ կիրառելով տատանումների կլանիչներ կամ հանդարտիչներ։ Շատ դեպքերում ռեզոնանս դրական դեր է կատարում, օրինակ, այն ռադիոկայանների համալարման նպատակով կիրառվող համարյա միակ մեթոդն է ռադիոտեխնիկայում։
Արտաքին հղումներ
Կատեգորիա:Տատանողական երևույթներ Կատեգորիա:Տատանումների տեսություն
Պոդդորյեի շրջան
Պոդդորյեի շրջան (Поддорский муниципальный район), մունիցիպալ շրջան Ռուսաստանի Դաշնության Նովգորոդի մարզում։
Ստեղծվել է 1927 թվականին։ Վարչական կենտրոնը՝ Պոդդորյե ։
Բնակչություն
2012 թվականի մարդահամարի արդյունքներով շրջանում բնակվում էր 4484 մարդ։ Բնակչության խտությունը կազմում էր 1,52 մարդ/կմ²։
Արտաքին հղումներ
Կատեգորիա:Նովգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Լեյթոն Հյուիթի ելույթները և նվաճումները մրցաշարերում
Լեյթոն Հյուիթի ելույթները և նվաճումները մրցաշարերում ցանկը կազմված է թենիսի մրցաշարերում ավստրալիացի թենիսիստ Լեյթոն Հյուիթի մասնակցության և նվաճումների վիճակագրությունից
Մեծ Սաղավարտի մրցաշարերի եզրափակիչներ մենախաղում (4)
Հաղթակներ (2)
Պարտություններ (2)
ATP Ամփոփիչ մրցաշարի եզրափակիչներ մենախաղում (3)
Հաղթանակներ (2)
ATP մրցաշարերի եզրափակիչներ մենախաղում (46)
Հաղթանակներ (30)
Պարտություններ (16)
Չելենջերների և ֆյուչերսների եզրափակիչներ մենախաղում (3)
Հաղթանակներ (1)
Պարտություններ (1)
Չխաղացած եզրափակիչներ (1)
Մեծ Սաղավարտի մրցաշարերի զուգախաղի եզրափակիչներ (1)
Հաղթանակներ (1)
ATP մրցաշարերի եզրափակիչներ զուգախաղում (8)
Հաղթանակներ (3)
Պարտություններ (5)
Չելենջերների և ֆյուչերսների եզրափակիչներ զուգախաղում (6)
Հաղթանակներ (3)
Պարտություններ (2)
Չխաղացված եզրափակիչներ (1)
Թիմային մրցաշարերի եզրափակիչներ (7)
Հաղթանակներ (3)
Պարտություններ (4)
Մրցաշարերում ելույթների պատմություն
Ըստ 2015 թվականի ապրիլի 6-ի դրության
Անձնական հանդիպումների պատմություն
Վիճակագրությունը բերված է համաձայն 2014 թվականի նոյեմբերի 16-ի ITF կայքի տվյալների
Աղբյուրներ
Կատեգորիա:Թենիսիստների ելույթների վիճակագրություն Կատեգորիա:Վիճակագրական տվյալներ
Լեֆուր
Լեֆուր (Laifour), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 515 մարդ, բնակչության խտությունը` 158.46 մարդ/կմ²։ Բնակավայրը զբաղեցնում է 3.25 կմ² տարածք։
Աշխարհագրություն
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 110 կմ հյուսիս, Շառլվիլ Մեզիեր քաղաքից 16 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 332 աշխատունակ (15-64 տարեկան) բնակիչ, որոնցից ակտիվ էին 235-ը, իսկ ոչ ակտիվները` 97։ Ակտիվության ցուցանիշը կազմում է 70,8 %։ 235 աշխատունակ մարդկանցից աշխատել է 181 անձ (109 տղամարդ և 72 կին)։ Գործազուրկ են եղել 54 անձ (23 տղամարդ և 31 կին)։ 97 անաշխատունակներից 24-ը եղել են աշակերտներ կամ ուսանողներ, 33-ը` թոշակառուներ, իսկ 40-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Սոլցիի շրջան
Սոլցիի շրջան (Солецкий муниципальный район), մունիցիպալ շրջան Ռուսաստանի Դաշնության Նովգորոդի մարզում։
Աշխարհագրություն
Շրջանի տարածքի մակերեսը կազմում է 1422,1 կմ²։
Բնակչություն
2010 թվականի մարդահամարի արդյունքներով շրջանում բնակվում էր 15716 մարդ։ Բնակչության խտությունը կազմում էր 11,05 մարդ/կմ²։
Արտաքին հղումներ
Կատեգորիա:Նովգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Ավստրիական պինչեր
Ավստրիական պինչեր (Österreichischer Pinscher, FCI № 64)՝պինչերների տեսակներից մեկը, Ավստրիայում է առաջացել, որպես հովիվ ցեղի շնատեսակ, ինչպես նաև առնետներից գոմերը պաշտպանելու համար։ Առաջ եղել է առանձին տեսակ «ավստրիական կարճամորթի պինչեր», բայց այն միացվել է ավստրիական պինչերի հետ։
Արտաքին տեսք
Ինչպես և մյուս հովիվ շները, ավստրիական պինչերը կարող է ունենալ տարբեր արտաքին տեսք, քանի որ այն ստեղծված է տնային աշխատանքների համար, այլ ոչ շների շուներին մասնակցելու համար ։ Այս տեսակի շները հաճախ են գունաթափվում, մորթին լինում է տարբեր գույնի, սովորաբար լինում է սպիտակ հետքեր կրծքավանդակին, դնչին և պոչի վերջավորությանը ։
Պատմությունը
Ավստրիական պինչերը հայտարարվել է առանձին տեսակ 1928 թվականին, դրա հետ մեկտեղ հանվել է հին պինչերների ցանկից, հայտնաբերված ավստրիական ֆերմաների մոտակայքում։ Այդ կենդանիները համարվում են գերմանոավստրիական պինչարների և տեղի շների խառնուրդ ։
19 դարի վերջում, երբ շների անհրաժեշտությունը ֆերմաներում անհետացավ, ավստրիական պինչարները սկսեցին մահանալ ։ XX դարի սկզբում Էմիլ Հաուկը (Emil Hauck) սկսեց փնտրել տեղի շներին, որոնց 1843 թվականին Հ. ֆոն Մերը (H. von Meyer) կոչել էր «ճահճային»։ Նա գտավ շների, որոնք նման էին «0ահճայիններին», ավստրիական գյուղերում ։ 1921 թվականին նա սկսեց լրջորեն զբաղվել այդ շների բազմացմամբ, որպեսզի վերծնի ու որոշի ցեղատեսակի տեսակը, և տարանջատի այն բնիկ մյուս շներից։ Ավստրիական շնաբուծության ակումբը առաջին անգամ ընդունեց ցեղատեսակը որպես «Österreichischer Kurzhaarpinscher» (Ավստրիական կարճամորթի պինչեր) 1928 թվականին։ Ցեղատեսակին անվանումը տրվել է նրա ծագման վայրը որոշելու նպատակով և նրան կոշտամորթի պինչերից տարբերելու համար։ Երկրորդ համաշխարհային պատերազմից հետո ավստրիական պինչերի ներկայացուցիչները գրեթե վերացան ։
Առողջություն
Այս շների առողջության մասին հայտնի է քիչ, այս ցեղատեսակի շները հիվանդանում են քիչ ։
Կառլ Լոհներտ
Կառլ Յուլիուս Լոհներտ (Karl Julius Lohnert, ), գերմանացի աստղագետ։
Կենսագրություն
1905 թվականին դպրոցն ավարտելուց հետո Լոհներտը չորս կիսամյակ ուսանել է Հայդելբերգի համալսարանում, որտեղ մինչև 1907 թվականը աշխատել է որպես Մաքս Վոլֆի ասիստենտ։ Այս ընթացքում նա հայտնաբերել է չորս աստերոիդ, ինչպես նաև զբաղվել է միգամածությունների հետազոտություններով ։
Դրանից հետո նա ևս 5 տարի ուսանել է հոգեբանություն Լայպցիգի համալսարանում, որտեղ և պաշտպանել է իր դոկտորական աշխատությունը ։
Լոհներտ իր կողմից 1907 թվականին հայտնաբերած աստերոիդներից մեկը անվանել է իր հոգեբանության դասախոսներից մեկի՝ Վիլհելմ Վունդտի անունով, (635) Վունդիտա ։
Կառլ Լոհներտի պատվին է անվանվել (11434) Լոհներտ աստերոիդը ։
Ծանոթագրություններ
Կատեգորիա:Գերմանացի աստղագետներ
Բորիս Վլեստարու
Բորիս Մոիսեևիչ Վլեստարու (Boris Wexler-Vlăstaru, իսկական անունը՝ Բուրէխ (Բորուխ) Մոիսեևիչ Վեկսլեր, ), մոլդովացի գրող։
Կենսագրություն
Բորիս Վլեստարուն ծնվել է 1922 թվականին Մոլդովայի Ռեզինա քաղաքում ։ Սովորել է Օրգեև քաղաքի գիմնազիայում։ Հայրենական պատերազմի տարիներին էվակուացվել է Բեսլան, ապա՝ Սիբիր, որտեղ ընդունվել է մեխանիզատորների դպրոց, որն ավարտելուց հետո եղբոր հետ կամավոր մեկնել է ռազմաճակատ, ստացել է լեյտենանտի կոչում, այնուհետև ծառայությունը շարունակել է որպես թարգմանիչ։ Զորացրվելուց հետո բնակություն է հաստատել Քիշնևում, որպես լրագրող աշխատել է «Цэранул Молдовей» (Մոլդավայի գյուղացին) և «Молдова сочиалистэ» (Սոցիալիստական Մոլդովա) թերթերում։ 1953 թվականին ավարտել է Քիշնևի մանկավարժական ինստիտուտը։ Նույն թվականին հրատարակել է 18 գիրք։ Առաջին պատմվածքը՝ «Տանկիստները», տպագրվել է 1948 թվականին։ Հետագա տարիներին հրատարակվել են Վլեստարուի պատմվածքների չորս ժողովածուներ՝ «Անիկուցա» (1953 թ.), «Շողաց աստղը», «Կռունկները թռան» (1958 թ.), «Կոտոմկա» (1959 թ.)։ Վլեստարուի շատ պատմվածքներ ու վիպակներ հրատարակվել են ռուսերեն Մոսկվայում և Քիշնևում ։
Գրականություն
Galina Davîdic, Elena Bordeianu, Ludmila Popa. Biobibliografia «Boris Vlăstaru-Wexler» (Библиография Бориса Влэстару—Векслера). Резина, 2002.
Ծանոթագրություններ
Կատեգորիա:Մոլդովացի գրողներ Կատեգորիա:Գրական կեղծանուններով հայտնի հեղինակներ Կատեգորիա:Խորհրդային գրողներ Կատեգորիա:Ռումինացի լրագրողներ Կատեգորիա:Խորհրդային լրագրողներ
Ստեֆան Ռաիչկովիչ
Ավարտել է Բելգրադի համալսարանի փիլիսոփայության ֆակուլտետը (1947): 1949-1959 թվականներին աշխատակցել է «Радио Белграда»-ի գրական խմբագրությանը։
1945 թվականից սկսած՝ բանաստեղծություններով հանդես է եկել «Литература», «Юность», «Литературная газета», «Политика» պարբերականներին։
Հրատարակել է ավելի քան քսան բանաստեղծական գրքեր, յոթ գիրք՝ մանուկների համար, մի քանի ակնարկների ժողովածու։ Հեղինակ է քնարական «Լռության երգը» (1952), «Տիսա» (1961), «Բանաստեղծություններ» (1972) ժողովածուներին։ Երկերի ժողովածուն հրատարակել է 1998 թվականին։ Թարգմանել է Աննա Ախմատովայի, Մարինա Ցվետաևայի, Բորիս Պաստեռնակի, Իոսիֆ Բրոդսկու և ժամանակակից ռուս բանաստեղծների։ Թարգմանել է նաև Շեքսպիրի և Պետրարկայի սոնետները։
Ծանոթագրություններ
Կատեգորիա:Սերբ բանաստեղծներ Կատեգորիա:Սերբ արձակագիրներ Կատեգորիա:Սերբ թարգմանիչներ Կատեգորիա:Բելգրադի համալսարանի շրջանավարտներ Կատեգորիա:Բանաստեղծներ այբբենական կարգով
Սալիմա Գեզալի
Սալիմա Գեզալի (Salima Ghezali ), ալժիրցի իրավապաշտպան, լրագրող, գրող և քաղաքական գործիչ։ Սախարովի անվան մրցանակի և Օլոֆ Պալմե մրցանակի դափնեկիր (1997)։
Կենսագրություն
Սալիմա Գեզալին ծնվել է 1958 թվականին, Ալժիրում։ 1980-ականներին նա միացել է Ալժիրի ֆեմինիստական շարժմանը։ Ըստ նրա, նրա սերնդի մարդիկ ոգեշնչված էին Ալժիրի անկախության համար մղվող պատերազմում կին զինվորների օրինակով և հավատում էին, որ կանայք պետք է ունենան հավասար իրավունքներ։ Նա մանկավարժական կրթություն է ստացել և աշխատել Արհեստակցական միությունում։ Գեզալին կանանց իրավունքների, մարդու իրավունքների և ժողովրդավարության համար պայքարի ակտիվիստ է, «Կանայք Եվրոպայից և Մագրեբից» ասոցիացիաների հիմնադիրն է (Femmes d'Europe et du Maghreb), Կանանց զարգացման աջակցության ասոցիացիայի նախագահը, NYSSA կանանց ամսագրի հիմնադիրն ու խմբագիրը։ 1993 թվականին դարձել է ալժիրական La Nation շաբաթաթերթի խմբագիրը։
2017 թվականի մայիսին Գեզալին պատգամավոր է ընտրվել Սոցիալիստական ուժերի ճակատից։ 2018 թվականի սեպտեմբերի 23-ին նրան զրկել են մանդատից՝ Ահմեդ Գաիդ Սալահին ուղղված բաց դիմումի հրապարակումից հետո։
Ծանոթագրություններ
Կատեգորիա:20-րդ դարի կին գրողներ Կատեգորիա:Սախարովի անվան մրցանակակիրներ Կատեգորիա:Կին լրագրողներ Կատեգորիա:Ալժիրցի կին գրողներ Կատեգորիա:Կին իրավապաշտպաններ
Կիմ Սո Ըն
Կիմ Սո Ըն (김소은, ), հարավկորեացի դերասանուհի։ Մեծ  ճանաչում է ստացել 2009 թվականին, երբ «Տղաներ՝ ծաղիկներից գեղեցիկ» ֆիլմում հանդես է եկել երկրորդական դերով։ Նույն թվականին նա նկարահանվեց «He Who Can’t Marry» և «Empress Cheonchu» ֆիլմերում։ Դրանից հետո, Կիմը նկարահանվել է մի շարք ֆիլմերում և սերիալներում, ինչպիսիք են՝ «A Good Day for the Wind to Blow», «A Thousand Kisses», «Ստախոսների խաղը» և «Scholar Who Walks the Night»: 2015 թվականին Սոնգ Ջե Ռիմի հետ մասնակցել է «We Got Married» ռեալիթի շոուի 4-րդ եթերաշրջանին։ 2016-17 թվականներին Կիմը Սոնգի հետ միասին հանդես է եկել «Our Gap-soon» ընտանեկան դրամայում։
Կենսագրություն
Կիմը մեծ ճանաչում ձեռք բերեց 2009 թվականին, երբ խաղաց «Տղաներ՝ ծաղիկներից գեղեցիկ» հեռուստասերիալում գլխավոր դերասանուհու ընկերուհու դերը։ Նույն տարում խաղաց «Empress Cheonchu» ֆիլմում, որում նկարահանվել համար նա ստիպված եղավ ձիավարել և նետ ու աղեղից կրակել սովորել ։ Այնուհետև Կիմը կատարեց իրենից մեծ կնոջ դեր՝ «He Who Can’t Marry» ռոմանտիկ սերիալում, որը ճապոնական «Kekkon Dekinai Otoko» սերիալի ադապտացիան էր  ։
2010 թվականին Կիմը նկարահանվել է «A Good Day for the Wind to Blow» ֆիլմում, որտեղ առաջին անգամ կատարեց գլխավոր դերը, ինչն էլ ավելի հայտնի դարձրեց դերասանուհուն  ։ 2011-12 թվականներին Կիմը խաղաց «A Thousand Kisses» սերիալում  ։
2012 թվականին Կիմը նկարահանվեց չինական «Secret Angel» սերիալում, որը հեռարձակվել է «Sohu» կայքով։ Դրանից հետո նա վերսկսեց կորեական ֆիլմերում նկարահանվել, մասնավորապես «Happy Ending» ֆիլմում։ Այդ թվականին Կիմը մասնակցեց «Music and Lyrics» ռեալիթի շոուին, որտեղ նախօրոք ձևավորված զույգերը երգ էին գրում։ Կիմը Չուն Հոյի հետ գրեց «Love is Sad» երգը, որն ավելի ուշ թողարկվեց սինգլի տեսքով և օգտագործվեց «Feast of the Gods» սերիալում ։
2012-13 թվականներին Կիմը նկարահանվեց «Horse Doctor» պատմական սերիալում ։
2014 թվականին Կիմ Սո Ընը նկարահանվեց «Mourning Grave» սարսափ ֆիլմում, որտեղ կատարեց ուրվական աղջկա դերը Կան Հա Նըլի հետ ։ Նույն թվականին նա գլխավոր դեր խաղաց «Ստախոսների խաղը» ֆիլմում՝ նկարահանված Սինոբու Կաիտանիի նույնանուն մանգայի հիման վրա  ։
Այդ ժամանակահատվածում Կիմը մասնակցել է «We Got Married» ռեալիթի շոուի 4-րդ եթերաշրջանին, որտեղ խաղացել է Սոնգ Ջե Ռիմի կնոջ դերը։ Դրանից հետո Կիմը շատ մեծ հայտնիություն ձեռք բերեց ։
2015 թվականին Կիմը նկարահանվեց «The Scholar Who Walks the Night» սերիալում, որտեղ խաղացել է հարուստ մարդու դստեր և վամպիրի նախկին սիրեցյալի դերը ։
Արտաքին հղումներ
Կատեգորիա:Հարավկորեացի դերասանուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի մոդելներ Կատեգորիա:Հարավկորեացի հեռուստատեսային դերասանուհիներ
Վասիլչիկովների դաստակերտ
Պատմություն
Շենքը կառուցվել է XVIII դարի վերջին - XIX դարի սկզբին։ Նրա հիմքում ընկած է 1812 թվականի Մոսկվայի հրդեհի ժամանակ այրված տունը, որը ստեղծվել էր 1781 թվականին փոխգնդապետ Պյոտր Իվանովիչ Բիբիկովի կողմից։ Առանձնատան առաջին վերակառուցման ժամանակ, 1860-1870-ական թվականներին, փոխվել է կիսահարկի կամարաձև պատուհանը, կառուցվել է թուջե պատշգամբ, գլխավոր ճակատը զարդարվել է աղքատիկ ռելիեֆով։ Շենքի կառուցման ժամանակներից անփոփոխ տեսքով պահպանվել են գլխավոր նախասրահը և վերնասրահով օվալաձև դահլիճը ։
Կողաշենքերը կառուցվել են տարբեր ժամանակներում. արևելյանը` մոտավորապես XVIII դարի 80-ական թվականներին, արևմտյանը` XIX դարի ամենասկզբին։ Ճակատների նկարագիրը վերաբերում է դաստակերտի առաջին վերակառուցման ժամանակներին։ Երկհարկանի սրահները, որոնք ունեն քարե ստորին և փայտե վերին հարկեր, կառուցվել են 1834 թվականին։ Հետաքրքիր են դորիական կիսասյուներով նրանց ճակատները ։
1800-1859 թվականներին ճարտարապետական կառույցի սեփականատերը եղել է իշխան Բ. Մ. Չերկասկին, որը 1845-1855 թվականներին տունը վարձակալությամբ է հանձնել Վասիլչիկով իշխաններին, որոնց հյուրընկալվում էին Մոսկվայի այն ժամանակվա հայտնի դեմքերը ։
1881 թվականին դաստակերտն անցել է բանկիր, առևտրային խորհրդական, հրեական հասարակական գործիչ Լազար Սոլոմոնովիչ Պոլյակովի տիրապետությանը։ Նա շենքն օգտագործել է որպես եկամտաբեր տուն ։
Ներկայումս այստեղ է գտնվում Մոսկվայի երաժիշտների միությունը, ինչպես նաև բազմաթիվ այլ կազմակերպություններ ։ Վասիլչիկովների դաստակերտը մշակութային ժառանգության դաշնային նշանակության օբյեկտ է ։
Աղբյուրներ
Կատեգորիա:Մոսկվայի շենքեր և կառույցներ
Հայաստանը 2016 ամառային օլիմպիական խաղերում
Հայաստանը ներկայացված էր 31-րդ ամառային Օլիմպիական խաղերում, որը կայացավ Ռիո դե Ժանեյրոյում, Բրազիլիա, 2016 թվականի օգոստոսի 5-ից 21-ը։ Հայաստանը ներկայացնում էին 33 մարզիկ՝ 25 տղամարդ և 8 կին։ Սա Հայաստանի պատմության մեջ թվով ամենաշատ մարզիկով ներկայացված Օլիմպիական խաղերն էին։ Հայաստանը այս օլիմպիական խաղերում 20 տարվա ընդմիջումից հետո նվաճեց ոսկե մեդալ, ինչպես նաև երեք արծաթե մեդալ։ Հայաստանի դրոշակակիրը խաղերի բացման ժամանակ լողորդ Վահան Մխիթարյանն էր, իսկ փակման արարողության ժամանակ նորընծա օլիմպիական չեմպիոն՝ Արթուր Ալեքսանյանը։
Ատլետիկա
Հայաստանը ներկայացրած մարզիկները ունեցան հետևյալ արդյունքները.
Բռնցքամարտ
Հայաստանն օլիմպիական խաղերում կներկայացնեն չորս բռնցքամարտիկ հետևյալ քաշային կարգերում։ Արտուր Հովհաննիսյանը, Նարեկ Աբգարյանը, Արամ Ավագյանը և Վլադիմիր Մարգարյանը որակավորվեցին 2016 թվականի Եվրոպայի որակավորման մրցույթի արդյունքով, որը տեղի ունեցավ Թուրքիայի Սամսուն քաղաքում ։
Հրաձգություն
ISSF-ը Հայաստանին ուղարկեց ուղեգիր 2014 թվականի երիտասարդական օլիմպիադայի արծաթե մեդալակիր Հրաչիկ Բաբայանի համար, քանի որ նա ուներ նա բավարարում էր մինիմալ որակավորման միավորներին 2016 թվականի մարտի 31-ի դրությամբ ։
Որակավորման նշում. Ո = Որակավորվել է մյուս փուլ, ո = Որակավորվել է բրոնզե մեդալի համար
Ձյուդո
Հայաստանից որակավորվել է մեկ ձյուդոյիստ 60 կգ քաշային կարգում։ Լոնդոն 2012 օլիմպիադայի մասնակից Հովհաննես Դավթյանը IJF վարկանիշային աղյուսակում 22-րդն է 2016 թվականի մայիսի 30-ի դրությամբ։
Մարմնամարզություն
Հայաստանից որակավորվել է մեկ տղամարդ մարմնամարզիկ, ով 2015 թվականի մարմնամարզության աշխարհի առաջնությունում զբաղեցրել է երրորդ հորիզոնականը նժույգի մրցույթում։
Լող
Հայաստանին Լողի միջազգային ֆեդերացիայի կողմից տրվեց երկու ուղեգիր (մեկ կին և մեկ տղամարդ) Օլիմպիական խաղերին մասնակցելու համար
Ըմբշամարտ
Հայաստանից որակավորվել են ընդհանուր ութ ըմբիշ հետևյալ քաշային կարգերում։ Երեք ըմբիշ որակավորվեցին 2015 թվականի ըմբշամարտի աշխարհի առաջնության արդյունքներով։ Եվս երկուսը որակավորվեցին 2016 թվականի Եվրոպայի ըմբշամարտի օլիմպիական որակավորման մրցույթներում՝ հասնելով եզրափակիկ իրենց քաշային կարգերում ։
Մյուս երեք ըմբիշները որակավորվեցին Աշխարհի ըմբշամարտիօլիմպիական որակավորման մրցույներում ։
2016 թվականի մայիսի 11-ին Աշխարհի միացյալ ըմբշամարտ կազմակերպությունը հայտարարեց, որ Հայաստանին կտրվի ևս մեկ ուղեգիր ազատ ոճի ըմբշամարտի 65 կգ քաշային կարգում քանի որ Եվրոպայի օլիմպիական որակավորման մրցույթի եզրափակիչ դուրս եկած ուկրաինացի և լեհ ըմբիշներն օգտագործել են արգելված դեղահաբեր ։
Ծանրամարտ
Հայաստանը Ռիո դե Ժանեյրոյում կներկայացնեն հինգ տղամարդ և երկու կին ծանրորդներ՝ համաձայն 2014 և 2015 թվականների ծանրամարտի աշխարհի առաջնություններում և 2016 թվական Եվրոպայի առաջնությունում վաստակած միավորների։
Ծանոթագրություններ
Կատեգորիա:Հայաստանն օլիմպիական խաղերում Կատեգորիա:2016 սպորտում Կատեգորիա:2016 Հայաստանում
Ստարայա Ռուսայի շրջան
Ստեղծվել է 1927 թվականին։ Վարչական կենտրոնը՝ Ստարայա Ռուսա ։
Աշխարհագրություն
Շրջանի տարածքի մակերեսը կազմում է 3111,36 կմ²։
Բնակչություն
2010 թվականի մարդահամարի արդյունքներով շրջանում բնակվում էր 46873 մարդ։ Բնակչության խտությունը կազմում էր 15,07 մարդ/կմ²։
Հանջա
Հանջա (հանգըլ՝ 한자, հանջա՝ 漢字, [hɐːn.t͈͡ɕɐ]), չինական հիերոգլիֆ, որն օգտագործվում է կորեական գրավոր համատեքստում։ Սա չինական հանցզի բառի կորեական ընթերցումն է ։
Օգտագործում
Հանջան օգտագործվում է միայն չինական ծագման բառերը (որոնք կազմում է կորեերենի բառապաշարի մոտավորապես կեսը) գրելու համար։ Հանջայի օգտագործումը կամընտրական է․ ցանկացած բառ կարելի է գրել և՛ հանգըլով, և՛ հանջայով (հատկանշական է, որ հանջայից հանգըլ, և հակառակ փոխելու դեպքում գրի երկարությունը չի փոխվում)։
Սակայն, քանի որ հանջայում բավական շատ են նույնահունչ բառերը (նույն հնչողությունն ունեցող բառեր, որոնք գրվում են տարբեր հիերոգլիֆներով), հանջան հանգըլով փոխարինելու դեպքում իմաստը կարող է ամբողջովին փոխվել։
Հարավային Կորեա
Հարավային Կորեայում հանջան շատ հազվադեպ է օգտագործվում․ հիմնականում գիտական գրականությունում և մամուլում։ Այլ գրականություններում այն գործնականում չի գործածվում, և սովորաբար անորոշություն առաջացնող բառից հետո փակագծերում գրվում է հանգըլի համարժեքը։
Հյուսիսային Կորեա
Հյուսիսային Կորեայում հանջան դուրս է եկել գործածությունից։
Գրականություն
Կատեգորիա:Կորեերեն
Լալոբ
Լալոբ (Lalobbe), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 192 մարդ, բնակչության խտությունը` 19.28 մարդ/կմ²։ Բնակավայրը զբաղեցնում է 9.96 կմ² տարածք։
Աշխարհագրություն
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 80 կմ հյուսիս, Շառլվիլ Մեզիեր քաղաքից 27 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 114 աշխատունակ (15-64 տարեկան) բնակիչ, որոնցից ակտիվ էին 72-ը, իսկ ոչ ակտիվները` 42։ Ակտիվության ցուցանիշը կազմում է 63,2 %։ 72 աշխատունակ մարդկանցից աշխատել է 61 անձ (37 տղամարդ և 24 կին)։ Գործազուրկ են եղել 11 անձ (5 տղամարդ և 6 կին)։ 42 անաշխատունակներից 12-ը եղել են աշակերտներ կամ ուսանողներ, 17-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Լուիզա Բրուքս
Լուիզա Բրուքս (Louise Brooks, ), ամերիկացի պարուհի, մոդել, համր կինոյի դերասանուհի։
Կենսագրություն և արվեստ
Ծնվել է Չերիվեյլ փոքրիկ քաղաքում (Կանզաս)։ Հայրը՝ Լեոնարդ Փորթեր Բրուքսը, իրավաբան էր։ Մայրը՝ Մայրա Ռուդ Բրուքսը, դաշնակահարուհի էր։ Լուիզան ընտանիքի չորս երեխաներից երկրորդն էր։
Լուիզայի մայրը հետաքրքրվում էր արվեստով։ Նա առաջնորդում էր դստերը դեպի պարը, ինչը մեծ դեր է ունեցել հետագայում համր կինոյի ապագա աստղի առաջին մասնագիտության ընտրության հարցում։ Տասը տարեկան հասակում Լուիզա Բրուքսը սկսել է ստանալ իր առաջին հոնորարները «Կիվանիս» և «Ռոթարի» ակումբների սուրբծննդյան երեկոներին հանդես գալու համար։ 15 տարեկանում Լուիզան թողել է դպրոցը և մեկնել Նյու Յորք իր պարի ուսուցչի հետ միասին։
Ժառանգություն և ճանաչում
Լուիզա Բրուքսի կերպարը ոգեշնչել է Բյոյա Կասարեսին «Մորելի հայտնագործումը» վեպում Ֆաուստինայի կերպարի ստեղծման համար (1940 թ.)։ Բրուքսը և իր ֆիլմերը կրկին հայտնի են դարձել Ֆրանսիայում 1960-ական թվականներին նոր ալիքի ռեժիսորների կողմից։ «Լուլուն Բեռլինում» (1984 թ.) փաստագրական ֆիլմը Փաբսթի հետ Բրուքսի աշխատանքի մասին է. այն նկարահանել է Ռիչարդ Լիկոկը։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի պարուհիներ Կատեգորիա:Կին ինքնակենսագիրներ Կատեգորիա:Ամերիկացի մոդելներ Կատեգորիա:Սրտամկանի ինֆարկտից մահացածներ
Իզաբել Դյուրանտ
Իզաբել Դյուրանտ (ծնվել է դեկտեմբերի 20-ին, 1993 ) հայտնի է նաև Իզի Դյուրանտ անունով։ Ավստրալիացի դերասանուհի է։
Կյանքը և կարիերան
Իզաբելը Ավստրալիայի Սիդնեյ քաղաքից է։ Նա 15 տարեկանում սկսեց լրջորեն զբաղվել պարով և դարձավ Ռոբերտո Կիրիբիլիի ուսանողներից ։
Իզաբելը հայտնվեց So You Think You Can Dance Australia մրցույտի երրորդ սեզոնի 20 ֆինալիստների շարքում։ Այդ ֆիլմից հետո նա մասնակցեց աշակերտների դերասանական բաց մրցույթին՝ Dance Academy ֆիլմում նկարահանվելու համար։ Նա այդ ֆիլմի երրորդ սեզոնում խաղաց Գրեյս Ուիթնիի դերը ։ Նա նաև հայտնվել է ամերիկա-ավստրալիական կոմեդիա-դրամա հերուստասերիալների երեք ճամարներում, որոնք հեռարձակվել են NBC-ի կողմից 2013 թվականին։
2014 թվականի նա «Մակո։Գաղտնիքների կղզի» ֆիլմի երկրորդ և երրորդ սեզոններում խաղաց ջրահարս Անդինայի դերը ։
Ծանոթագրություններ
Կատեգորիա:Ավստրալիացի պարուհիներ